SVEUČILIŠTE U ZAGREBU

HRVATSKI STUDIJI

raspisuju

**NATJEČAJ**

za upis u I. godinu poslijediplomskih doktorskih sveučilišnih studija na Hrvatskim studijima Sveučilišta u Zagrebu u akademskoj godini 2017./2018.

1. **Filozofija**
2. **Kroatologija**
3. **Povijest**

**Osnovni uvjeti**

* Uspješno završen dodiplomski ili diplomski sveučilišni studij filozofije, ili drugi dodiplomski ili diplomski sveučilišni studij na Hrvatskim studijima ili drugom visokom učilištu ustrojen u humanističkim ili društvenim znanostima (za doktorski studij filozofije).
* Uspješno završen dodiplomski ili diplomski sveučilišni studij kroatologije (studij hrvatske kulture), ili drugi dodiplomski ili diplomski sveučilišni studij na Hrvatskim studijima ili drugom učilištu ustrojen u humanističkim ili društvenim znanostima (za doktorski studij kroatologije).
* Uspješno završen jednopredmetni ili dvopredmetni dodiplomski ili diplomski sveučilišni studij povijesti ili drugi studij ustrojen u humanističkim ili društvenim znanostima (za doktorski studij povijesti)

**Posebni uvjeti**

* ukupan prosjek ocjena najmanje 4,00;
* pristupnici s nižim prosjekom, ali ne nižim od 3,50, moraju priložiti i dvije preporuke (u zatvorenoj omotnici) sveučilišnih nastavnika ili znanstvenika (ne starije od 6 mjeseci);
* motivacijski razgovor pred povjerenstvom.

**Upisna kvota**

Filozofija: 15 studenata

Kroatologija: 15 studenata

Povijest: 15 studenata

**Prilozi**

* Prijava na natječaj sa sljedećim podatcima: ime i prezime, adresa, adresa elektroničke pošte, broj telefona ili mobilnoga telefona.
* Motivacijsko pismo u opsegu od 1500 do 2000 riječi u kojemu je potrebno navesti: razloge prijave na studij, znanstveni interes, okvirni prijedlog teme i plana istraživanja, način financiranja studija, opis uvjeta i trajanja studiranja – u punom radnom vremenu (osobe zaposlene u sustavu znanosti ili visokog obrazovanja, do 3 godine) ili s dijelom radnoga vremena (osobe koje tijekom studija obavljaju neki drugi posao, do 5 godina).
* Životopis
* Ovjerena preslika diplome
* Prijepis ocjena položenih ispita na prethodnoj razini studija
* Potvrda o hrvatskom državljanstvu (domovnica, preslika) ili druga odgovarajuća isprava (za strance).

Poslijediplomski doktorski sveučilišni studij traje šest semestara (180 ECTS-bodova).

Sudjelovanje u troškovima studija iznosi 8.000 kuna po semestru.

Prijave na natječaj primaju se od 24. kolovoza do 30. rujna 2017. **isključivo poštom** na adresu: Hrvatski studiji Sveučilišta u Zagrebu, Služba za poslijediplomske studije, Borongajska cesta 83d, HR-10000 Zagreb, s naznakom „Za natječaj – poslijediplomski“.

Nepotpune i zakašnjele prijave ne će se razmatrati.

Osnovne informacije o studijima mogu se dobiti na internetskim stranicama Hrvatskih studija Sveučilišta u Zagrebu: [www.hrstud.hr](http://www.hrstud.hr), na telefon (01) 245 7633 ili na adresi elektroničke pošte: [poslijediplomski@hrstud.hr](mailto:poslijediplomski@hrstud.hr).

U Zagrebu, 12. srpnja 2017.

Klasa: 640-01/17-2/0007

Ur. broj: 380-1/1-17-026